Sedliská

Sedliská, hungare Telekháza estas vilaĝo kaj municipo en Slovakio.

 Situo 
Sedliská situas parte sur ebenaĵo laŭ dekstra bordo de Ondava, laŭ ĉefvojo Stropkov-Vranov nad Topľou. La lasta urbo troviĝas je 9 km.

 Historio 
La loko estis loĝata jam dum la neolitiko kaj bronzepoko. Antaŭ Kristo 200 jarojn keltoj alvenis, kiuj konstruis ankaŭ fortikaĵon. En la 8-a jarcento pli nova popolo alvenis, kiujn la slovakaj arkeologoj supozas slavoj.

 Burgo 
Proksimume en 1310 fortikaĵo konstruiĝis, kiu defendis komercan vojon al Pollando. En la 14-a jarcento ĝi pligrandiĝis. En la 17-a kaj 18-a jarcentoj tie okazis la departementaj kunsidoj. En 1527 Johano la 1-a (Hungario) sukcese sieĝis ĝin, sed dume la fortikaĵo bruliĝis, ankaŭ dokumentoj cindriĝis. En 1684 Emeriko Thököly, en 1703 Francisko Rákóczi la 2-a okupis ĝin, fine en 1711 la Habsburgoj detruis ĝin.

 Vilaĝo 
La unua mencio okazis pri la vilaĝo en 1316 en formo "Peres". En 1600 oni komputis tie 15 domojn kaj vitejojn. En 1663 pesto, en 1778 tertremo okazis. En 1715 6, post 5 jaroj 8 familioj pagis imposton. En 1828 vilaĝanoj loĝis en 83 domoj. Ĝis 1902 la oficiala hungara loknomo estis Szedliszke, poste ĝi ricevis hungaran nomon pro la hungariga politiko. En 1910 laŭ la popolnombrado vivis en Telekháza 604 homoj, (slovakoj en majoritato, hungaroj en minoritato). Ĝis Traktato de Trianon la komunumo apartenis al Hungara reĝlando, al Zemplén, al distrikto de Varannó, poste al Ĉeĥoslovaka respubliko, dum la 2-a mondmilito kaj ekde 1993 al Slovakio. En 2001 vivis en Sedliská 1280 homoj, (1257 slovakoj).

 Vidindaĵoj 
 grekokatolika preĝejo de 1784
 romkatolika preĝejo
 ruinoj de la fortikaĵo
 skulptaĵo pri Johano Nepomuko

 Famuloj 
En Csicsvaalja [ĉiĉvaalja] (iama vilaĝo, nuntempe vilaĝparto de Sedliská) naskiĝis hungara primaso Ferenc Barkóczy.

Kategorio:Municipoj en distrikto Vranov nad Topľou